किशोर सागर तालाब में कचरा फेंकने पर लगेगा जुर्माना
श्रमदान अिभयान चलाकर लोगों ने की तालाब की साफ-सफाई
भास्कर संवाददाता| छतरपुर
स्वच्छ भारत अभियान के तहत शनिवार को किशोर सागर तालाब की सफाई के लिए श्रमदान कार्यक्रम फिर से चलाया गया। इस अवसर पर राष्ट्रीय चेतना और विकास मंच, टास्कफोर्स समिति और नगरपालिका कर्मियों और महिलाओें ने तालब के घाटो की सफाई की। इसी के साथ तालाब के अंदर पड़ी गंदगी निकाली और नगर पालिका वाहन से उसे कचरा प्रसंस्करण केंद्र भेजा।
इस अभियान के दौरान स्वच्छता एंबेसडर डीडी तिवारी ने मुख्य सड़क पर गुमटी, कबाड़ की दुकान और चाट का ठेला लगाने वाले दुकानदारों को सख्त हिदायत देते हुए कहा कि यदि तालाब मे कचरा फेकना बंद नहीं किया तो आगे से नगर पालिका के द्वारा जुर्माना किया जाएगा।
इस दौरान उन्होंने कहा कि तालाब में गंदगी फैकने वालो को रोकना हम-आप आैर सभी की जिम्मेदारी है। सफाई अभियान के समय लोगों ने तालाब में पड़े अनुपयोगी रैग्जीन, पाॅलीथिन और खराब कपड़ों के ढेर निकाले और 4 टन कचरा एकत्रित किया। इस एकत्रित कचरे को नगर पालिका के कचरा संग्रहण केंद्र वाहन की सहायता से भेजा गया। स्वच्छता एंबेसडर डीडी तिवारी के साथ एडवोकेट खलील अहमद, पंकज पाठक, आनंद शर्मा, राकेश शर्मा, केएन सोमन, शंकर सोनी, आरके मिश्रा, रम्मू तिवारी, बालमुकुंद पौराणिक, लोकपाल सिंह परमार ने तालाब की सफाई मे योगदान दिया। नगरपालिका की ओर से अनिल बाल्मीकि, अशर्फी, शाबिर और रानी स्वच्छता पर्यवेक्षक के साथ अन्य महिला कर्मियों ने श्रमदान किया।
छतरपुर। श्रमदान कर लोगों ने की किशोर सागर तालाब की सफाई।
संकट मोचन तालाब में
होगा श्रमदान
स्वच्छता के एंबेसडर तिवारी ने बताया कि अगली शनिवार को वार्ड पार्षद के नेतृत्व में संकट मोचन तालाब की सफाई में श्रमदान किया जाएगा। इस सफाई अभियान के दौरान वहां के घाटों सहित आप-पास का कचरा निकालकर कचरा संग्रहण केंद्र में भेजा जाएगा।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva